als_Latn dik_Latn sna_Latn
Komisioni Evropian miraton planifikimin shumëvjeçar të asistencës financiare për Shqipërinë për periudhën 2008-2010
Komisioni Evropian miratoi dje direktivat strategjike të asistencës së BE-së për Shqipërinë (Dokumenti Udhëzues i Planifikimit Shumëvjeçar) për vitet 2008-2010. Kjo ndihmë në 245.1 milionë euro, ka për qëllim ta ndihmojë Shqipërinë në rrugën e saj drejt BE-së, të përmirësojë reformat politike dhe ekonomike, si edhe përafrimin me Standardet Evropiane në sektorët që kanë të bëjnë me hyrjen dhe zbatimin e legjislacionit të BE-së. Një element i veçantë i programit do të financojë bashkëpunimin ndërkufitar.
Mbështetja financiare e dhënë në kuadër të Instrumentit të Ndihmës së Para Aderimit synon të mbështesë Shqipërinë në procesin e Stabilizim-Asociimit dhe ta përgatisë vendin për hyrjen e ardhshme në BE.
Ndihma reflekton përparësitë e Partneritetit Evropian, vlerësimin e Progres Raportit, si edhe kërkesat e Marrëveshjes së Stabilizim-Asociimit me BE-në. Pjesa më e madhe e buxhetit i është caktuar mbështetjes së aktiviteteve të Komponentit të I-rë të IPA për Ndihmën për Tranzicionin dhe Ndërtimin e Institucioneve (EUR 214.7 milion). Një pjesë më e vogël do ti caktohet Komponentit të II-të për aktivitetet e Bashkëpunimit Ndërkufitar (EUR 30.4 milion).
Më specifikisht, nën-komponenti i parë politik do të fokusohet në reformën e administratës publike, mirëqeverisjen, strukturat e integrimit Evropian, kontrollin financiar dhe decentralizimin e fondeve të BE-së, reformën në drejtësi dhe polici, zgjedhjet dhe konsensusin, përfshirjen shoqërore dhe ekonomike të pakicave dhe grupeve të rrezikuara, anti-korrupsionin, median dhe shoqërinë civile.
Nën-komponenti i dytë i zhvillimit ekonomik do të fokusohet te përmirësimi i situatës social-ekonomike të vendit dhe popullatës së vet duke mbështetur masa në fushat e financave publike, zbatimit të reformave strukturore, funksionimit të tregut të punës, sistemit arsimor, sipërmarrjeve të vogla dhe të mesme, tregtisë, dhe shërbimeve shoqërore.
Duke mbështetur përafrimin me standardet Evropiane, nën-komponenti i tretë do të financojë veprimet që përforcojnë aftësinë e Shqipërisë për të ndërmarrë detyrimet e anëtarësisë në BE. Mbështetja do të fokusohet te zhvillimi dhe zbatimi i strategjive e politikave përafruese me legjislaturën e BE-së (acquis) në fushat e tregut të brendshëm, politikave sektoriale dhe në drejtësi, liri e siguri, si edhe përforcimi i strukturave të nevojshme për MSA-në dhe zbatimin e acquis. Ndihma do të përqendrohet në bujqësi e zhvillim rural, transport dhe energji. Shembuj sektorësh të tjerë që do të mbështeten më tej janë mjedisi dhe zhvillimi rajonal.
Komponenti i madh dhe i veçantë i Bashkëpunimit Ndër-Kufitar do të mbështesë bashkëpunimin e Shqipërisë në këtë fushë me shtetet fqinje të Malit të Zi, Republikës Ish-Jugosllave të Maqedonisë dhe Greqisë. Për më tepër, ky komponent do të mbështesë pjesëmarrjen e Shqipërisë në programin ndërkombëtar Evropa Jug-Lindore të Fondit Evropian të Zhvillimit Rajonal (European Regional Development Fund – ERDF)
Për të siguruar efektivitetin dhe eficencën maksimale për ndihmën financiare të BE-së, përcaktimi i fushave kryesore të ndërhyrjes si edhe natyra e veprimeve që do të financohen janë bashkërenduar ngushtë me Institucionet Ndërkombëtare Financiare dhe donatorë të tjerë dypalësh në Shqipëri.
als_Latn als_Latn als_Latn als_Latn als_Latn als_Latn als_Latn als_Latn als_Latn